**Likumprojekta „Grozījumi likumā „Par iedzīvotāju ienākuma nodokli”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Ministru kabineta 2016.gada 2.augusta sēdes protokola Nr.38 49.§ „Par informatīvo ziņojumu “Par iespējām palielināt ieņēmumus” 2.3. un 2.4.apakšpunkts;
2. Ministru kabineta 2016.gada 15.jūlija sēdes protokola Nr.36 42.§ “Noteikumu projekts “Kārtība, kādā organizē un īsteno darba vidē balstītas mācības”” 3.punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Likuma 8.panta piecpadsmitā, sešpadsmitā, septiņpadsmitā, astoņpadsmitā un deviņpadsmitā daļa, grozījumi 29.panta otrajā daļā, pārejas noteikumu 124. punkts*Ņemot vērā Nacionālās trīspusējās sadarbības padomes Budžeta un nodokļu apakšpadomes 2015.gada 20.augusta sēdē doto uzdevumu, Finanšu ministrijā tika izveidota darba grupa “Par koplīgumā noteikto darbinieku sociālo garantiju neaplikšanu ar papildu nodokli” (Finanšu ministrijas 2015.gada 29.septembra rīkojums Nr.370).Nacionālās trīspusējās sadarbības padomes Budžeta un nodokļu apakšpadomes 2016.gada 27.jūnija sēdē Finanšu ministrijai tika dots uzdevums - sagatavot un finanšu ministrei saskaņā ar likumprojekta “Par vidēja termiņa budžeta ietvaru 2017., 2018. un 2019.gadam” un likumprojekta “Par valsts budžetu 2017.gadam” sagatavošanas grafiku iesniegt izskatīšanai Ministru kabinetā grozījumus likumā “Par iedzīvotāju ienākuma nodokli”, kas paredz ieviest iedzīvotāju ienākuma nodokļa atbrīvojumu vienai no darba koplīgumā noteiktajām darbinieku sociālajām garantijām - ēdināšanas izdevumiem. Pašreizējais normatīvais regulējums likumā “Par iedzīvotāju ienākuma nodokli” (turpmāk – likums) nosaka, ka darba devējam, veicot izdevumu apmaksu par ēdināšanu, ja tie ir personificējami uz individuālu darbinieku, izmaksas pielīdzināmas darba algai, kā rezultātā rodas pienākums papildus aprēķināt darba devēja un darba ņēmēja valsts sociālās apdrošināšanas obligātās iemaksas un iedzīvotāju ienākuma nodokli, tādejādi darba devējam radot papildus nodokļu izdevumus vairāk kā 79% apmērā no segtās izdevumu summas. Lai izvairītos no darbaspēka nodokļu nomaksas, šādi izdevumi vai nu netiek segti darbiniekiem, vai tiek segti slēptā veidā (nepersonificējot uz konkrētu darbinieku vai attiecinot uz citām izmaksām), vai arī šādas izmaksas sedz, tās vispār neuzrādot grāmatvedības uzskaitē ne darba devēja, ne pakalpojumu sniedzēja pusē. Likumprojekts paredz mazināt slēptā veidā vai grāmatvedības uzskaitē vispār neuzrādītu personificējamu darbiniekiem nodrošinātu izdevumu apmaksu par ēdināšanu, kā arī veicinātu legālā atalgojuma pieaugumu un šādu pakalpojumu sniedzēju ienākumu uzrādīšanu grāmatvedības uzskaitē. Ņemot vērā sasaisti ar aprēķināto darba algu apmēru un nomaksātajiem nodokļiem, regulējums nodrošinātu tā piemērošanu godprātīgiem nodokļu maksātājiem, kā arī papildus veicinātu darba apstākļu uzlabošanu, nodarbinātības un mobilitātes veicināšanu, t.sk., nodarbinātību reģionos. Iedzīvotāju ienākuma nodokļa atbrīvojuma izstrādes mērķis – neaplikt ar iedzīvotāju ienākuma nodokli darba devēja apmaksātos koplīgumā noteiktos darbinieka ēdināšanas izdevumus, nepārsniedzot 480 *euro* gadā (vidēji 40 *euro* mēnesī). Plānotais iedzīvotāju ienākuma nodokļa atbrīvojums būs papildus labums, ko neapliks ar algas nodokli (tas nebūs valsts sociālās apdrošināšanas obligāto iemaksu objekts) un to varēs piemērot, ja darba devējs izpilda šādus nosacījumus:1) darba devēja apmaksātie darba koplīgumā noteiktie visu darbinieku ēdināšanas izdevumi nepārsniedz 5% no darba devēja gada kopējā bruto algu fonda;2) darba devējs nodarbina vismaz sešus darbiniekus; 3) darba devējam pirmstaksācijas gada 15.decembrī saskaņā ar Valsts ieņēmumu dienesta administrēto nodokļu (nodevu) parādnieku datubāzē pēdējās datu aktualizācijas datumā ievietoto informāciju nav nodokļu (nodevu) parādi (tajā skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro;4) darba devējs ar tādu kompetentas institūcijas lēmumu vai tiesas nolēmumu, kas stājies spēkā un kļuvis nepārsūdzams, pēdējo divu taksācijas gadu laikā nav atzīts par vainīgu pārkāpumā, kas izpaužas kā:a) viena vai vairāku tādu valstu pilsoņu vai pavalstnieku nodarbināšana, kuri nav Eiropas Savienības dalībvalstu pilsoņi vai pavalstnieki, ja tie Eiropas Savienības dalībvalstu teritorijā uzturas nelikumīgi;b) personas nodarbināšana bez rakstveidā noslēgta darba līguma, ja nodokļu normatīvajos aktos noteiktajā termiņā nav iesniegtas ziņas par darba ņēmēja statusa iegūšanu;c) tāda darbā notikuša nelaimes gadījuma, kura rezultātā nodarbinātajam radušies smagi veselības traucējumi vai iestājusies nāve, neizmeklēšana atbilstoši normatīvo aktu prasībām vai slēpšana.5) darba devējs ir veicis saimniecisko darbību vismaz vienu pilnu kalendāra gadu pirms taksācijas gada, kurā uzsāk atbrīvojuma piemērošanu par darbiniekiem;6) darba devējam nav pasludināts maksātnespējas process, apturēta saimnieciskā darbība vai tas netiek likvidēts.Plānotais iedzīvotāju ienākuma nodokļa atbrīvojums netiks piemērots darba devējam, kas ir valsts, pašvaldības, publiskas personas vai publiski privātā kapitālsabiedrība. *Likuma 9.panta pirmās daļas 8.1punkts*Šobrīd ar iedzīvotāju ienākuma nodokli neapliek tikai stipendijas, kas izmaksātas no budžeta, Ministru kabineta apstiprinātas biedrības vai nodibinājuma līdzekļiem vai no to starptautisko izglītības vai sadarbības programmu līdzekļiem, kurās līdzdalību ir apstiprinājis Ministru kabinets.Ņemot vērā Izglītības un zinātnes ministrijas izstrādāto Ministru kabineta 2016.gada 15.jūlija noteikumu projektu Nr. 484 “Kārtība, kādā organizē un īsteno darba vidē balstītas mācības”, un tam pievienoto Ministru kabineta protokollēmumu (Ministru kabineta 2016.gada 15.jūlija sēdes prot. Nr. 36 42. §), nepieciešams paplašināt ar iedzīvotāju ienākuma nodokli neapliekamos ienākumus ar stipendijām, ko izglītojamam darba vidē balstītu mācību ietvaros izmaksā komersants, iestāde, biedrība, nodibinājums, fiziska persona, kura reģistrēta kā saimnieciskās darbības veicēja, kā arī individuālais uzņēmums, tajā skaitā zemnieku vai zvejnieku saimniecība, un citi saimnieciskās darbības veicēji, vienlaikus iestrādājot regulējumu, kas mazina iespēju izvairīties no nodokļu nomaksas.Likumprojekts paredz, ka turpmāk ar iedzīvotāju ienākuma nodokli netiks apliktas stipendijas līdz 280 *euro* mēnesī, ko izglītojamam darba vidē balstītu mācību ietvaros izmaksā komersants, iestāde, biedrība, nodibinājums, fiziska persona, kura reģistrēta kā saimnieciskās darbības veicēja, kā arī individuālais uzņēmums, tajā skaitā zemnieku vai zvejnieku saimniecība, un citi saimnieciskās darbības veicēji. Šāds ierobežojums noteikts, lai stipendijas izmaksa netiktu izmantota nodokļa optimizēšanas mērķiem, kā arī, balstoties no aplēses, ka 280 *euro* aptuveni ir minimālā alga pēc nodokļu nomaksas.*Likuma 9.panta pirmās daļas 27.punkts*Šobrīd likums nosaka, ka palīdzība naudā, kas saņemta no sabiedriskā labuma organizācijas ārstniecības izdevumu segšanai, gada apliekamajā ienākumā netiek ietverta un ar nodokli netiek aplikta, ja attiecīgās summas izlietojums ārstniecības mērķiem ir apliecināts ar attaisnojuma dokumentiem, ko uzglabā sabiedriskā labuma organizācija. Praksē sastopami gadījumi, kad personām ar veselības traucējumiem nepieciešama ir pavadošo personu klātbūtne. Līdz ar to, nepieciešams papildināt ar nodokli neapliekamo ienākumu veidu uzskaitījumu.Likumprojekts paredz gada apliekamajā ienākumā neietvert un ar nodokli neaplikt palīdzību naudā, kas saņemta no sabiedriskā labuma organizācijas, lai nodrošinātu slimnieka un tā pavadošās personas pārvietošanos līdz ārstniecības iestādei.*Likuma 10.panta 1.6 , 1.7 daļa un 1.8, 19.panta desmitās daļas 1.punkts, 28.panta 17.punkts, pārejas noteikumu 125.punkts*Iedzīvotāju ienākuma nodokļa režīms, ko piemēro iemaksām privātajos pensiju fondos un ienākumam papildpensiju kapitāla veidā, tika radīts ar mērķi, lai veicinātu iedzīvotāju ieguldījumus privātajos pensiju fondos un tādējādi stimulētu t.s. 3.pensiju līmeņa rašanos Latvijā. Tomēr pašreiz spēkā esošais regulējums rada iespēju nodokļa plānošanai, neveidojot ilglaicīgus uzkrājumus, bet jau pēctaksācijas gadā atgūstot iedzīvotāju ienākuma nodokļa pārmaksu par taksācijas perioda attaisnotajiem izdevumiem – iemaksām privātajos pensiju fondos, neatkarīgi no tā, vai iemaksas tiek saglabātas papildpensijas kapitāla sastāvā. Lai mazinātu iespēju, ka iedzīvotāju ienākuma nodokļa režīms, ko piemēro iemaksām privātajos pensiju fondos un ienākumam papildpensiju kapitāla veidā, tiek izmantots nodokļu plānošanai, Likumprojekts paredz, ka tad, ja maksātājs - pensiju plāna dalībnieks - taksācijas gadā veic iemaksas privātajā pensiju fonda pensiju plānā un iekļauj tās taksācijas gada attaisnotajos izdevumos, bet taksācijas gada vai pēctaksācijas gada laikā arī veic izmaksas no pensiju plāna, maksātāja apliekamais ienākums ir palielināms šādi:1. ja pensiju plāna dalībnieks taksācijas gadā uzsāk dalību pensiju plānā un veic iemaksas pensiju plānā pirmoreiz vai ja pensiju plāna dalībniekam pirmspirmstaksācijas gada 31.decembrī nav uzkrāts papildpensijas kapitāls un viņš nav veicis iemaksas pensiju plānā pirmstaksācijas gadā - palielina pēctaksācijas gada apliekamo ienākumu par starpību starp taksācijas gadā un pēctaksācijas gada laikā no privātā pensiju fonda veikto izmaksu summu un pirmstaksācijas gada 31.decembrī uzkrāto pensiju kapitālu;
2. pārējos gadījumos – palielina pēctaksācijas gada apliekamo ienākumu par starpību starp pēctaksācijas gada laikā no privātā pensiju fonda veiktajām izmaksām un pirmstaksācijas gada 31.decembrī uzkrāto pensiju kapitālu.

Tādējādi nodoklis rada zināmu apgrūtinājumu izņemt pensiju fondā veiktās iemaksas gan taksācijas, gan pēctaksācijas gadā. Tas nozīmē, ka arī maksātājs, kas atbilstoši likumam “Par privātajiem pensiju fondiem” ir sasniedzis pensiju plānā noteikto vecumu un ir tiesīgs saņemt papildpensiju, tiek stimulēts turpināt dalību pensiju plānā. Likumprojektā ietvertā norma darbosies šādi: *1.piemērs*- 2016.gada 31.decembrī uzkrāts ir 100 EUR.- 2017.gadā veic iemaksas 100 EUR (2017.gada attaisnotajos izdevumos iekļauj 100 EUR)- 2018.gadā veic iemaksas 100 EUR, bet izņem 50 EUR. (attiecīgi 50 (2018.gada izmaksas) -100 EUR(uzkrājums 31.12.2016.) – pārsniegums nerodas)*2.piemērs*- 2016.gada 31.decembrī uzkrāts ir 100 EUR.- 2017.gadā veic iemaksas 100 EUR (2017.gada attaisnotajos izdevumos iekļauj 100 EUR)- 2018.gadā veic iemaksas 100 EUR, bet izņem 200 EUR. (2018.gada attaisnotajos izdevumos iekļauj 100 EUR, bet attiecīgi 200 (2018.gada izmaksas)-100(uzkrājums 31.12.2016.) EUR = 100 EUR (pārsniegums), par ko palielina 2018.gada apliekamo ienākumu) *3.piemērs*Specifiska ir situācija, ja uzkrājumus tikai sāk veidot taksācijas gadā, piemēram, 2017.gadā (ņem vērā gan pēctaksācijas gada, gan arī taksācijas gada izmaksas, ja tādas ir):- 2016.gada 31.decembrī uzkrāts ir 0 EUR.- 2017.gadā veic iemaksas 300 EUR, tā paša gada laikā izņem 50 (2017.gada attaisnotajos izdevumos iekļauj 300 EUR)- 2018.gadā veic iemaksas 100 EUR, bet izņem 50 EUR. (2018.gada attaisnotajos izdevumos iekļauj 100 EUR, bet attiecīgi 50 (2017.gada izmaksas)+50(2018.gada izmaksas)-0(uzkrājums 31.12.2016.)=100 EUR (pārsniegums), par ko palielina 2018.gada apliekamo ienākumu). Iepriekš minēto apliekamā ienākuma palielināšanu nepiemēro, ja pensiju plāna dalībnieks ir pirmās grupas invalīds uz mūžu vai par tādu tiek atzīts taksācijas vai pēctaksācijas gada laikā, vai pensiju plāna dalībnieka nāves gadījumā. Šajā gadījumā arī likums “Par privātajiem pensiju fondiem” rada iespēju uzkrāto pensiju kapitālu izņemt ātrāk, nekā sasniedzot likumā “Par privātajiem pensiju fondiem” noteikto vecumu. Iegūstot pirmās grupas invaliditāti, cilvēks lielā mērā zaudē darbspējas un uzkrātais kapitāls vajadzīgs viņa vajadzību apmierināšanai. Savukārt pensiju plāna nāves gadījumā uzkrāto kapitālu manto mantinieki. Tādējādi arī šajos gadījumos nevar runāt par nodokļu plānošanu un nav nepieciešamības piemērot 10.panta 1.6 daļā noteikto prasību par apliekamā ienākuma palielināšanu, ja izdarītās iemaksas izņemtas ātrāk nekā noslēdzoties pēctaksācijas gadam.Savukārt, lai neradītu administratīvo slogu un neierobežotu maksātāju iespējas rīkoties ar savu pensiju kapitālu, nosakot nepieciešamību palielināt apliekamo ienākumu, ņem vērā taksācijas gada laikā veiktās summārās iemaksas pensiju plānos (t.sk. arī dažādos pensiju fondos), izmaksas no tiem, kā arī visu uzkrāto pensiju kapitālu. Tādējādi tiek novērsta situācija, ka apliekamais ienākums ir jāpalielina tikai tāpēc, ka vienā pensiju plānā taksācijas gada laikā veiktās iemaksas ir mazākas nekā no tā veiktās izmaksas, kamēr citā pensiju plānā veiktās iemaksas ir ievērojami lielākas par veiktajām izmaksām un netiek izņemtas ne taksācijas gada, ne pēctaksācijas gada laikā. Tāds pats mērķis – novērst nepamatotu iemaksu vai izmaksu apmēra palielināšanu – ir arī nosacījumam, ka, nosakot summārās iemaksas privāto pensiju fondu pensiju plānos un izmaksas no tiem, neņem vērā uzkrātā pensiju kapitāla pārskaitījumus starp pensiju fondiem.*Likuma 13. panta pirmās daļas 1.punkta “k” apakšpunkts*Likumprojekts paredz paplašināt personu loku, par kurām maksātājs ir tiesīgs piemērot atvieglojumu par apgādībā esošām personām. Līdz šim atvieglojumu var izmantot par laulāto, vecākiem, vecvecākiem un bērniem, kas sasnieguši 18.gadu vecumu, ja minētās personas nav strādājošas un saskaņā ar normatīvajiem aktiem ir atzītas par personām ar invaliditāti. Tomēr minētais regulējums neatrisina situācijas, kad viens no laulātajiem ir spiests atteikties no strādāšanas, jo tam ir jārūpējas par nepilngadīgu bērnu, kas saskaņā ar normatīvajiem aktiem ir atzīts par personu ar invalidāti. Lai novērstu situāciju, kad šāda ģimene atrodas sliktākā stāvoklī nekā tās, kurās bērniem nav veselības problēmas, turpmāk paredzēts, ka nodokļa atvieglojums tiks attiecināts arī uz nestrādājošu laulāto, kura apgādībā ir nepilngadīgs bērns, kurš saskaņā ar normatīvajiem aktiem ir atzīts par personu ar invaliditāti, ja nestrādājošais laulātais nesaņem ar nodokli apliekamus ienākumu vai valsts pensiju.*Likuma 19. panta 2.4 daļa*Pašreiz likuma norma nosaka, ka minimālo iedzīvotāju ienākuma nodokļa maksājumu 50 *euro* apmērā nepiemēro maksātājam proporcionāli par tām kalendāra gada dienām, kurās tas atrodas bērna kopšanas atvaļinājumā. Tomēr Darba likuma 156.panta pirmā daļa nosaka, ka ikvienam darbiniekam ir tiesības uz bērna kopšanas atvaļinājumu sakarā ar bērna dzimšanu vai adopciju. Šādu atvaļinājumu piešķir uz laiku, kas nav ilgāks par pusotru gadu, līdz dienai, kad bērns sasniedz astoņu gadu vecumu. Valsts civildienesta likuma 2.panta ceturtā daļa nosaka, ka valsts civildienesta tiesiskajās attiecībās piemērojamas darba tiesiskās attiecības regulējošo normatīvo aktu normas, kas nosaka vienlīdzīgu tiesību principu, atšķirīgas attieksmes aizlieguma principu, aizliegumu radīt nelabvēlīgas sekas, darba un atpūtas laiku, darba samaksu, darbinieka materiālo atbildību un termiņus, ciktāl to nenosaka šis likums. Ņemot vērā iepriekš minēto, tiesības uz bērna kopšanas atvaļinājumu ir darbiniekiem un valsts civildienesta ierēdņiem, bet ne personām, kas veic saimniecisko darbību.Savukārt, Valsts sociālo pabalstu likuma 7.panta 1.¹daļa nosaka, ka bērna kopšanas pabalstu piešķir personai, kura kopj bērnu līdz divu gadu vecumam. Tādējādi, lai novērstu iespējamās un neskaidrības problēmas maksātājam labvēlīgas normas piemērošanā, mainīta minētās likuma normas redakcija, nosakot, ka minēto atbrīvojumu maksātājam piemēro, ja tas kopj bērnu līdz divu gadu vecumam. *Likuma 19. panta ceturtā daļa un 23.panta trešā daļa un 3.1daļa.*Lai nodrošinātu, ka nodokļu administrācijai un nodokļu maksātājiem ir vienota izpratne par terminiem "nodokļu pārmaksa" un "kļūdaini iemaksātā summa", likumprojekts paredz precizēt terminu "nodokļu pārmaksa", jo līdz šim likumā nebija precīzi noteikts, ka par pārmaksu uzskatāma arī starpība starp avansā samaksāto un rezumējošā kārtībā aprēķināto nodokli.Tādējādi likumprojekts paredz, ka likuma “Par iedzīvotāju ienākuma nodokli” 19.panta ceturtajā daļā arī šī starpība tiek definēta kā pārmaksa, t.i., nodokļu pārmaksa ir starpība starp avansā samaksāto un rezumējošā kārtībā aprēķināto nodokli.Savukārt, likuma “Par iedzīvotāju ienākuma nodokli” 23.panta trešajā daļā tiek precizētas maksātāja tiesības pieprasīt Valsts ieņēmumu dienestam atmaksāt kļūdaini iemaksāto iedzīvotāju ienākuma nodokļa summu.Tiek izslēgta likuma “Par iedzīvotāju ienākuma nodokli” 23.panta 3.1daļa, tādējādi nodrošinot, ka maksātājam ir tiesības saņemt atpakaļ kļūdaini iemaksāto iedzīvotāju ienākuma nodokļa summu neierobežotā laika periodā. *Likuma* *31.3 panta 1.1 daļa*Likums nosaka, ja par taksācijas gadu aprēķinātais kapitāla pieaugums no viena kapitāla aktīva atsavināšanas ir negatīvs, bet no cita kapitāla aktīva atsavināšanas - pozitīvs, tad radušos zaudējumus attiecībā uz taksācijas gadu var segt ar pozitīvo kapitāla pieaugumu, iesniedzot gada kapitāla pieauguma ienākuma precizēšanas deklarāciju, sākot ar pēctaksācijas gada 1.martu. Ņemot vērā to, ka gada kapitāla pieauguma ienākumu var precizēt tikai ar pēctaksācijas gada 1.martu, Valsts ieņēmumu dienests ir konstatējis gadījumus, kad taksācijas gada laikā maksātājam vispirms aprēķinātais kapitāla pieaugums no viena kapitāla aktīva atsavināšanas ir negatīvs, bet vēlāk no cita kapitāla aktīva atsavināšanas – pozitīvs, par kuru rodas pienākums veikt iedzīvotāju ienākuma nodokļa nomaksu, kaut gan par taksācijas gadu aprēķinātais kapitāla pieaugums ir negatīvs. Lai risinātu minēto situāciju, likumprojekts paredz, ja taksācijas gada laikā aprēķinātais kapitāla pieaugums no viena kapitāla aktīva atsavināšanas ir negatīvs, bet no cita kapitāla aktīva atsavināšanas - pozitīvs un taksācijas gada laikā netiek aprēķināts kapitāla pieaugums vai tā summa ir negatīva, maksātājam, nav jāsamaksā nodokļa summa no pozitīvā kapitāla pieauguma, kā arī nokavējuma nauda un soda nauda atbilstoši likumā “Par nodokļiem un nodevām” noteiktajam apmēram.Likumprojektā veikti arī redakcionāla un tehniska rakstura grozījumi. |
| 3. | Projekta izstrādē iesaistītās institūcijas | Valsts ieņēmumu dienests, Labklājības ministrija un Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. fiziskās personas – iedzīvotāju ienākuma nodokļa maksātāji;
2. saimnieciskās darbības veicēji;
3. fiziskās personas, kuras veic iemaksas privātajos pensiju fondos;
4. fiziskās personas, kuru apgādībā ir nestrādājošs laulātais, kura apgādībā ir nepilngadīgs bērns, kurš saskaņā ar normatīvajiem aktiem ir atzīts par personu ar invaliditāti;
5. fiziskās personas, kuras gūst ienākumu no kapitāla aktīvu atsavināšanas;
6. fiziskās personas, kuras kopj bērnu līdz divu gadu vecumam.
 |
| 2. | Tiesiskā regulējuma ietekme uz tautsaimniecību un administratīvo slogu | Iedzīvotāju ienākuma nodokļa atbrīvojuma – neaplikt ar iedzīvotāju ienākuma nodokli darba devēja apmaksātos darba koplīgumā noteiktos darbinieka ēdināšanas izdevumus, nepārsniedzot 480 *euro* gadā (vidēji 40 *euro* mēnesī) - ieviešana radīs papildu administratīvo slogu darba devējiem. Attiecībā uz pārējām fiziskajām personām – iedzīvotāju ienākuma nodokļa maksātājiem administratīvais slogs nemainīsies. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.** | Turpmākie trīs gadi (*euro*) |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.   Budžeta ieņēmumi: | 4 037 011 696 | 0 | -3 596 753 | -6 331 330 | -6 331 330 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi, t.sk., | 703 329 492 | 0 | -1 079 600 | -1 986 600 | -1 986 600 |
| Iedzīvotāju ienākuma nodoklis | 306 183 492 | 0 | -232 600 | -292 600 | -292 600 |
| Uzņēmumu ienākuma nodoklis | 397 146 000 | 0 | -847 000 | -1 694 000 | -1 694 000 |
| 1.2. valsts speciālais budžets | 2 108 948 236 | 0 | -1 586 753 | -3 174 330 | -3 174 330 |
| 1.3. pašvaldību budžets, t.sk., | 1 224 733 968 | 0 | -930 400 | -1 170 400 | -1 170 400 |
| Iedzīvotāju ienākuma nodoklis | 1 224 733 968 | 0 | -930 400 | -1 170 400 | -1 170 400 |
| 2.   Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3.   Finansiālā ietekme: | 0 | 0 | -3 596 753 | -6 331 330 | -6 331 330 |
| 3.1. valsts pamatbudžets | 0 | 0 | -1 079 600 | -1 986 600 | -1 986 600 |
| 3.2. speciālais budžets | 0 | 0 | -1 586 753 | -3 174 330 | -3 174 330 |
| 3.3. pašvaldību budžets | 0 | 0 | -930 400 | -1 170 400 | -1 170 400 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5.   Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Iedzīvotāju ienākumu nodokļa regulējuma maiņa attiecībā uz izmaksām no privātajiem pensiju fondiemSaskaņā ar likuma “Par privātajiem pensiju fondiem”11. panta 4. un 5. punktu, pensiju plāna dalībnieks, sasniedzot 55 gadus, var saņemt papildpensiju atbilstoši pensiju plāna noteikumiem vai var turpināt dalību pensiju plānā atbilstoši pensiju plāna noteikumiem un individuālās dalības līgumam. Līdz ar to likumprojektā noteiktā privāto pensiju fondu regulējuma maiņa attiecas tikai uz tiem pensiju plāna dalībniekiem, kas ir sasnieguši 55 gadus. 2015. gadā 55 gadu sasniegušie plāna dalībnieki privātajos pensiju fondos veica iemaksas 37,46 milj. *euro* apmērā. Pieņemot, ka 10% no iemaksām ir veiktas ar mērķi izvairīties no nodokļu maksāšanas, paredzamā fiskālā ietekme no regulējuma maiņas 2018. un 2019. gadā būtu 862 000 *euro*\*  (t.sk., valsts pamatbudžetā +172 400 *euro* un pašvaldību budžetā +689 600 *euro*). 37 460 000\*10%\*23% ~ 862 000 *euro*\*Ieviešot likumprojektu ar 2017. gada 1. janvāri, fiskālā ietekme būs ar 2018. gadu, jo Gada ienākuma deklarāciju par 2017.gadu iesniegs 2018. gadā.Iedzīvotāju ienākumu nodokļa atvieglojuma ieviešana vienai no darba koplīgumā noteiktajām darbinieku sociālajām garantijāmSaskaņā ar informāciju no darba devēja ziņojuma “Ziņojums par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī” 2015. gadā bija 23,5 tūkst. darbinieki, kuri ar uzņēmumu bija noslēguši darba koplīgumu.Ieviešot likumprojekta grozījumus, kas paredz atvieglojuma piemērošanu nodokļa maksātāja ienākumiem (par kuriem maksā algas nodokli), izslēdzot darba devēja apmaksātos darba koplīgumā noteiktos darbinieka ēdināšanas izdevumus, ja tie nepārsniedz 480 *euro* gadā (vidēji 40 *euro* mēnesī), pieņemot, ka pirmajā ieviešanas gadā atvieglojumu piemēros tikai pusei darbinieku, kas ir noslēguši darba koplīgumu, fiskālā ietekme kopā 2017. gadā būtu - 3 935 000 *euro* (t.sk., iedzīvotāju ienākuma nodoklis - 1 163 000 *euro* (t.sk., valsts budžetā - 232 600 *euro*, pašvaldību budžetā - 930 400 *euro*), valsts sociālās iemaksas - 1 925 000 *euro* (t.sk., valsts speciālajā budžetā - 1 586 753 *euro*, valsts fondēto pensiju shēmā - 338 247 *euro*), uzņēmumu ienākuma nodoklis - 847 000 *euro*.Fiskālā ietekme turpmāk no 2018. gada būtu -7 870 000 *euro* (t.sk., iedzīvotāju ienākuma nodoklis -2 325 000 *euro* (t.sk., valsts budžetā - 465 000 *euro*, pašvaldību budžetā -1 860 000 *euro*), valsts sociālās iemaksas - 3 851 000 *euro* (t.sk., valsts speciālajā budžetā -3 174 330 *euro*, valsts fondēto pensiju shēmā - 676 670 *euro*), uzņēmumu ienākuma nodoklis - 1 694 000 *euro*.Fiskālās ietekmes kopā, *euro*

|  |  |  |  |
| --- | --- | --- | --- |
|  | 2017 | 2018 | 2019 |
| Iedzīvotāju ienākuma nodoklis, t.sk., | -1 163 000  | -1 463 000 | -1 463 000 |
| valsts budžetā | -232 600 | -292 600 | -292 600 |
| pašvaldību budžetā | -930 400 | -1 170 400  | -1 170 400 |
| Valsts sociālās iemaksas, t.sk., | -1 925 000 | -3 851 000 | -3 851 000 |
| valsts speciālais budžets | -1 586 753 | -3 174 330 | -3 174 330 |
| iemaksas valsts fondēto pensiju shēmā | -338 247  | -676 670  | -676 670  |
| Uzņēmumu ienākuma nodoklis | -847 000 | -1 694 000 | -1 694 000 |
| Kopā | -3 935 000 | -7 008 000 | -7 008 000 |

 |
| 6.1. detalizēts ieņēmumu aprēķins | Projekts šo jomu neskar. |
| 6.2. detalizēts izdevumu aprēķins | Projekts šo jomu neskar. |
| 7. Cita informācija | Valsts ienēmumu dienestam, lai veiktu izmaiņas VID informācijas sistēmās, plānotās kopējās izmaksas ir 41 857 *euro*, tajā skaitā:1.   **Nodokļu informācijas sistēma (NIS)** – plānotās izmaksas ir 11 489 *euro*.Izmaiņu NIS, ja informācija par fiziskās personas uzkrāto pensiju kapitālu uz taksācijas gada beigām tiek iesniegta tikai EDS kā jauns strukturēts dokuments un NIS no šī dokumenta ir jābūt pieejamiem tikai datiem, kas nepieciešami gada deklarācijas apstrādē, realizācijas (kas paredz jaunu datu saraksta logu (SL) izveidi, izmaiņas gada deklarācijas 09 ailes vērtības aprēķina un korektuma pārbaudes nosacījumos, kā arī izmaiņas iedzīvotāju ienākuma nodokļa atmaksas risku noteikšanas algoritmā) izmaksas ir11 489 *euro*. Ja pensiju fondi vēlēsies minēto informāciju iesniegt, izmantojot jau pašlaik ar EDS iesniedzamās “Informācija par veiktajām iemaksām privātajos pensiju fondos” palīdzību, papildinot šajā dokumentā iekļaujamo datu struktūru, tad kopējās NIS izmaiņu realizācijas darbietilpība (kas paredz izmaiņas SL “Ar IeIeN neapliekamie maksājumi”, izmaiņas gada deklarācijas 09 ailes vērtības aprēķina un korektuma pārbaudes nosacījumos, izmaiņas iedzīvotāju ienākuma nodokļa atmaksas risku noteikšanas algoritmā, kā arī izmaiņas esošās informācijas par veiktajām iemaksām privātajos pensijas fondos apstrādē) ir 7 659 *euro.*2.  **Elektroniskās deklarēšanas sistēmā (EDS)** – plānotās izmaksas ir 15 428 *euro*.Paredzēts izveidot jaunu strukturētu dokumentu “Informācija par uzkrāto kapitālu privātajos pensiju fondos”, kuru būs iespējams augšupielādēt no XML faila, ka arī tiks izstrādāts programmatūras projektējuma apraksts un elektroniskā palīga saturs, un jaunu Nodokļu maksātāju datu sistēmas (NMDS) pārskatu.3.   **Datu noliktavas sistēmā (DNS)** - plānotās izmaksas ir 11 364 *euro*. DNS izmaksu sākotnējais, aptuvenais novērtējums 11 364 *euro* (ieskaitot izmaksas izmaiņu projektēšanai). Darbietilpība varētu nedaudz mainīties atkarībā no NIS risinājuma.4.   **VID Web servisu sistēma (VID WS)** - izmaiņu plānotās izmaksas, ja ir nepieciešams nodrošināt jauna NMDS pārskata darbību -  3 576 *euro*.Lai veiktu minētās izmaiņas VID informatīvajās sistēmās, ir nepieciešams papildus finansējums 41 857 *euro* apmērā budžeta programmā 33.00.00 “Valsts ieņēmumu dienesta un muitas politikas nodrošināšana”.Likumprojekta īstenošana tiks nodrošināta esošo valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |

|  |
| --- |
| Pēc likuma grozījumu spēkā stāšanās nepieciešams veikt attiecīgus grozījumus Ministru kabineta 2008.gada 25.augusta noteikumos Nr.677 „Noteikumi par iedzīvotāju ienākuma nodokļa paziņojumiem”. |

 |
| 2. | Atbildīgā institūcija | Finanšu ministrija (Valsts ieņēmumu dienests). |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Tiesību akta projekta izpildes nodrošināšana un tās ietekme uz institūcijām** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Likumprojekta izstrādē attiecībā uz iedzīvotāju ienākuma nodokļa atbrīvojumu darba koplīgumā noteiktajām darbinieku sociālajām garantijām (ēdināšanas izdevumiem) piedalījās Latvijas Brīvo arodbiedrību savienība, Latvijas Dzelzceļnieku un satiksmes nozares arodbiedrības, Latvijas Darba devēju konfederācija, Latvijas Pašvaldību savienība, Latvijas Tirdzniecības un rūpniecības kamera. Likumprojekta izstrādē attiecībā uz iedzīvotāju ienākuma nodokļa režīmu, ko piemēro iemaksām privāto pensiju fondu pensiju plānos un ienākumam papildpensiju kapitāla veidā piedalījās Latvijas Komercbanku asociācija. |
| 3. | Sabiedrības līdzdalības rezultāti | Likumprojekta izstrādē attiecībā uz iedzīvotāju ienākuma nodokļa atbrīvojumu darba koplīgumā noteiktajām darbinieku sociālajām garantijām (ēdināšanas izdevumiem) tika izvērtēti un analizēti Latvijas Brīvo arodbiedrību savienības, Latvijas Dzelzceļnieku un satiksmes nozares arodbiedrības, Latvijas Darba devēju konfederācijas, Latvijas Pašvaldību savienības, Latvijas Tirdzniecības un rūpniecības kameras priekšlikumi, kā arī apspriesti vienkāršāk īstenojamie atvieglojuma piemērošanas modeļi.Likumprojekta normas, attiecībā uz iedzīvotāju ienākuma nodokļa režīmu, ko piemēro iemaksām privāto pensiju fondu pensiju plānos un ienākumam papildpensiju kapitāla, ir saskaņotas ar Latvijas Komercbanku asociāciju. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Funkcijas un uzdevumi netiek grozīti.Jaunas institūcijas nav nepieciešams izveidot.Nav plānota esošu institūciju likvidācija vai reorganizācija. |
| 3. | Cita informācija | Nav. |

Finanšu ministre D.Reizniece - Ozola

13.09.2016

4000

Finanšu ministrijas Tiešo nodokļu departamenta

Īpašuma un iedzīvotāju ienākuma

nodokļu nodaļas vadītājas vietniece

Veinberga 67083848, faksa Nr.67095421

Inese.Veinberga@fm.gov.lv